text: Politiet søger vidner til skudepisode 
  19 februar 2016 kl. 18.31
  Har du set noget onsdag den 10. februar klokken cirka 21.15, hvor en mand blev beskudt, mens han holdt i sin bil i krydset Spangsbjerg Møllevej/Degnevej.
  Syd- og Sønderjyllands Politi har i forbindelse med efterforskningen fundet ud af, at der var to knallerter og ikke kun en involveret i skyderiet, og at der holdt flere biler i krydset, da der blev skudt.
  Derfor vil Syd- og Sønderjyllands Politi gerne i kontakt med alle, der har set noget i ovennævnte tidspunkt i krydset Spangsberg Møllevej/Degnevej i Esbjerg.
  Hvis man har oplysninger i sagen, kan man kontakte politiet på telefon 114.
  Politiet søger vidner i skudsag i #Esbjerg onsdag den 10. februar. Læs mere her #politidk https://t.co/Ok3O8lrJmV
  
  